รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๘/๒๕๖๐  
วันอังคารที่ ๘ สิงหาคม พ.ศ. ๒๕๖๐ เวลา ๑๕.๐๐ น.
ณ ห้องเรียนคุณภาพ  โรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๘   คน
ผู้มาประชุม	   	๗๑   คน
ผู้ไม่มาประชุม	            ๗    คน 	ได้แก่	
1. นายปริญ		  กระต่ายทอง	ลากิจ	
2. นายองอาจ	  อินทร์แฟง	ไปประชุม (การจัดอบรมลูกเสือต้านยาเสพติด)
3. นายสมานชัย	  สุทา		ไปประชุม (การจัดอบรมลูกเสือต้านยาเสพติด)
4. นางสาวนิชชาภัสส์	  แสนธิ		ลาคลอดบุตร
5. นางสาววรรณวิมล	  ปราจันทร์	ลาป่วย
6. นางสาวนลินี	  พิลึก		ลาป่วย
7. นางสมเจตนา	  มาประเสริฐ	ขออนุญาต (ป่วย)		

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนสิงหาคม จำนวน 
๑๓ คน ดังนี้  นายกฤษณะพงษ์ จำรัส  นายไพทูลย์ เถาตะมะ  นางสาวขวัญจิรา ตาแก้ว  นายสราวุฒิ ทองที        นางจุฑามาศ ไพฑูรย์  นางศรีอวน แสนมูล  นางสาวรัชนีกร พานชัย  นางสาวชาตินี ศิริพงษ์ไทย  นางอมรรัตน์ มั่นคง  นางวันเพ็ญ ศรเลี่ยมทอง  นางพรประภา งามประดับเลิศ  นางสาวพิมพ์ชนก ปัญญากา และนายองอาจ อินทร์แฟง
[bookmark: _GoBack]		  แนะนำบุคลากรใหม่  โรงเรียนคลองลานวิทยายินดีต้อนรับบุคลากรใหม่จำนวน ๒ คน ได้แก่ Miss.Maren Wyngra นักศึกษา AFS ชาวเยอรมัน และนางสาวบงกชกร มาศธนานันต์ ตำแหน่งครูผู้ช่วย กลุ่มสาระการเรียนรู้ภาษาต่างประเทศ
๑.๑ สพม.๔๑ เชิญชวนสถานศึกษา ข้าราชการครู นักเรียน ปลูกดอกดาวเรืองหรือดอกไม้สีเหลือง 
เนื่องในพิธีถวายพระเพลิงพระบรมศพฯ
๑.๒ การจัดสรรเงินทุนหมุนเวียนเพื่อแก้ไขปัญหาหนี้สินข้าราชการครู ประจำปีงบประมาณ ๒๕๖๐ 
(ครั้งที่ ๒)  ผู้ที่ประสงค์จะกู้สามารถส่งคำร้องยื่นกู้ภายในวันที่ ๑๑ สิงหาคม ๒๕๖๐ สามารถดูรายละเอียดและเกณฑ์การกู้ได้ที่ห้องธุรการ
๑.๓ สพม.๔๑ จัดการประกวดกิจกรรมโครงการส่งเสริมนิสัยรักการอ่าน ประจำปีการศึกษา ๒๕๖๐ 
โดยโรงเรียนคลองลานวิทยาได้มอบหมายให้ผู้ที่รับผิดชอบเข้าไปตรวจสอบรายละเอียดการสมัคร 
๑.๔  การทดสอบความรู้ครูผู้สอนรายวิชาวิทยาศาสตร์และคณิตศาสตร์ ช่วงชั้นที่ ๓ ด้วยระบบ 
TEPE Online โดยครูผู้สอนในรายวิชาดังกล่าวต้องเตรียมความพร้อมสำหรับการทดสอบวัดความรู้ 
๑.๕  การเบิกจ่ายค่าใช้จ่ายในการเดินทางไปราชการ สพม.๔๑ เพื่อเข้ารับการอบรมหลักสูตรที่ 
สถาบันคุรุพัฒนารับรอง สำหรับผู้ที่ลงทะเบียนเข้าอบรมหลักสูตรที่ได้รับการอนุมัติแล้ว ให้ดำเนินการทำเรื่องยืมเงินให้เรียบร้อย ส่วนผู้ที่ยังไม่ได้ลงทะเบียนเข้าอบรมหลักสูตรให้ติดตามการเปิดอบรมหลักสูตรอีกครั้งในภาคเรียนที่ ๒ 
๑.๖   การเขียนโครงการของสหวิทยาเขต  สหวิทยาเขตเมืองสองคลองได้ดำเนินการเขียน
แผนโครงการจัดอบรมพัฒนาผลสัมฤทธิ์ทางการเรียนของนักเรียน โดยนายผจญ จันธิดา เป็นผู้รับผิดชอบในการร่วมดำเนินการเขียนแผนโครงการดังกล่าว
๑.๗   กิจกรรมลูกเสือต้านยาเสพติด สพม.๔๑  สหวิทยาเขตได้จัดอบรมลูกเสือต้านยาเสพติด โดย
จัดให้ลูกเสือชั้นมัธยมศึกษาปีที่ ๒ ของแต่ละโรงเรียนในสหวิทยาเขตเข้าร่วมการอบรมดังกล่าว ซึ่งโรงเรียนคลองลานวิทยามีผู้ดูแลและรับผิดชอบ ได้แก่ นายองอาจ อินทร์แฟง และนายสมานชัย สุทา  
๑.๘   งานศิลปหัตถกรรมระดับภาค ๑๓ – ๑๕ ธันวาคม ๒๕๖๐ และระดับเขตพื้นที่การศึกษา       
๑ – ๕ กันยายน ๒๕๖๐ โดยในวันที่ ๑ – ๕ กันยายน ๒๕๖๐ ทาง สพม.๔๑ ได้กำหนดการคัดเลือกในระดับเขตพื้นที่การศึกษา แบ่งออกเป็นศูนย์แต่ละประเภท โรงเรียนคลองลานวิทยา จัดแข่งขันกลุ่มสาระการงานอาชีพ
๑.๙   การให้การสนับสนุนกิจกรรมฟุตบอลของอำเภอคลองลาน (U 12 และ U 14)  ทางอำเภอ
คลองลานได้จัดกิจกรรมฟุตบอลเพื่อส่งเสริมและพัฒนาเยาวชนรุ่นอายุ ๑๒ ปี และ ๑๔ ปี ให้เป็นนักฟุตบอลมืออาชีพ โดยทางอำเภอขอตัว นายไพทูลย์ เถาตะมะ  นายกฤษณะพงศ์ จำรัส และนายองอาจ อินทร์แฟง เข้าร่วมเป็นผู้ซ้อม
๑.๑๐ การรณรงค์ให้นักเรียนสวมหมวกนิรภัย ไม่ขับรถเร็ว ปฏิบัติตามกฎจราจร จากข้อราชการ
อำเภอคลองลานได้รณรงค์และขอให้นักเรียนทุกคนร่วมมือกันปฏิบัติเพื่อความปลอดภัยในการขับขี่
๑.๑๑ การออกพบนักเรียนของหัวหน้าส่วนราชการอำเภอคลองลาน  นายอำเภอและหัวหน้าส่วน
ราชการอำเภอคลองลาน มีโครงการจะออกพบนักเรียนในเขตอำเภอคลองลานหน้าเสาธง เพื่อพบปะ พูดคุย เรื่อง การปฏิบัติตนเป็นพลเมืองที่ดี 
๑.๑๒ การจัดงานวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ (วันแม่
แห่งชาติ) ณ อำเภอคลองลาน โดยฝ่ายงานธุรการจะแจ้งกำหนดการให้ครูและบุคลากรทุกคนได้ทราบผ่านทางไลน์กลุ่มโรงเรียนและสามารถดูรายละเอียดเกี่ยวกับกำหนดการเพิ่มเติมได้ที่ห้องธุรการ
๑.๑๓ การจัดกิจกรรมวันกำนัน ผู้ใหญ่บ้าน อำเภอคลองลาน ประจำปี ๒๕๖๐ ได้จัดที่เทศบาลคลอง
ลานพัฒนา
๑.๑๔ ผลการนิเทศติดตามตรวจสอบคุณภาพการศึกษาของ สพม.๔๑  เมื่อวันที่ ๔ สิงหาคม ๒๕๖๐ 
คณะศึกษานิเทศก์ได้มาตรวจสอบติดตามคุณภาพการศึกษาโรงเรียนคลองลาน ซึ่งได้รับคำชื่นชมและคำแนะนำให้หลายด้าน ได้แก่ การนำเอา DLIT มาประยุกต์ใช้ในการจัดการเรียนการสอน  เศรษฐกิจพอเพียงในภาคของโรงเรียนโดยเน้นแนวคิดตามหลักเศรษฐกิจพอเพียง โดยเน้นย้ำให้ครูผู้สอนทุกรายวิชานำไปสอดแทรกและปรับใช้ให้สอดคล้องกับกิจกรรมการเรียนการสอนในชั้นเรียน  วิถีเพศศึกษา โดยจะต้องเน้นในการคัดกรองเด็ก และป้องกันการตั้งครรภ์ก่อนวัยอันควร 
๑.๑๕ ประชาสัมพันธ์รับสมัครขอรับทุนบุตรสมาชิกสหกรณ์ ฯ ประจำปี ๒๕๖๐ เน้นย้ำให้ครูท่านที่
สนใจที่จะขอรับทุน ให้รีบเร่งดำเนินการให้แล้วเสร็จภายใน ๒๑ สิงหาคม ๒๕๖๐

ระเบียบวาระที่ ๒ รับรองรายงานการประชุมครั้งที่ ๗/๒๕๖๐
                       ที่ประชุมมีมติ รับรอง
ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
       	๓.๑.๑  การลงทะเบียนแข่งขันงานศิลปหัตถกรรม โดยเน้นย้ำครูทุกคนที่ต้องการจะส่ง
นักเรียนเข้าแข่งขัน ให้ส่งรายชื่อได้ที่ฝ่ายงานวิชาการ ภายในวันที่ ๑๑ สิงหาคม ๒๕๖๐
         	๓.๑.๒  แบบประเมินวิชาหน้าที่พลเมือง ให้ครูที่ปรึกษาทุกคนลงรายละเอียดของแบบ
ประเมินวิชาหน้าที่พลเมือง กำหนดส่งท้ายภาคเรียนที่ ๑ ที่นางอ้อมจิต สระทองจันทร์
       	๓.๑.๓  สหวิทยาเขตเมืองสองคลอง ได้รับเงินจากจำนวน ๒๕๐,๐๐๐ บาท จาก สพม.๔๑ 
โดยสหวิทยาเขตได้จัดดำเนินโครงการในการอบรมติวนักเรียนชั้นมัธยมศึกษาชั้น ๓ และ ๖ และจัดทำโครงการอบรมครูทุกคน ในวันที่ ๒๑ กันยายน ๒๕๖๐ เกี่ยวกับเรื่อง PLC ที่โรงเรียนนครไตรตรึงษ์ ในส่วนของโรงเรียนคลองลานวิทยาได้รับมอบหมายให้นำเสนอ คลว.ขอโอกาส เพื่อนำเสนอแก่โรงเรียนในสหวิทยาเขต
                           	๓.๑.๔  ฝ่ายงานวัดและประเมินผลได้จัดอบรม Test Blueprint แก่ครูทุกคนทั้งนี้เพื่อให้การวัดผลมีทิศทางไปทางเดียวกัน และให้ครูทุกคนจัดทำ Test Blueprint แล้วส่งมาทาง E-mail โดยสามารถดูรายละเอียดและกำหนดส่งได้ทางเว็บไซต์ของโรงเรียนคลองลานวิทยา
       			๓.๑.๕  การสอนวิถีเพศศึกษา ให้ครูทุกคนต้องสอนวิถีเพศศึกษา เพื่อลดปัญหาการตั้งครรภ์ก่อนวัยอันควร 
			๓.๑.๖  การทำผลงานทางวิชาการเพื่อขอวิทยฐานะ จะต้องมี PLC อย่างน้อย 50 ชั่วโมงต่อปี เป็นเวลา 5 ปี โดยฝ่ายงานวิชาการได้มอบหมายให้แต่ละกลุ่มสาระการเรียนรู้จัดการเรียนการสอนแบบ PLC และดำเนินการสอนตามแผนที่วางไว้ 
 	  ๓.๒ งานที่เกี่ยวข้องกับกลุ่มบริหารทั่วไป
	                 	๓.๒.๑ ขอบคุณครูทุกคนที่ให้ความร่วมมือเป็นอย่างดีในการดำเนินกิจกรรม Big cleaning day ซึ่งฝ่ายทีมงานได้มอบเกียรติบัตรเพื่อเป็นรางวัลให้แก่คณะครูและนักเรียนเป็นที่เรียบร้อย และขอบคุณครูที่ปรึกษาทุกคนที่ให้ความร่วมมือ กำกับ ดูแลให้นักเรียนในชั้นเรียนร่วมกันทำความสะอาดในเขตพื้นที่ทำความสะอาดของตนเป็นอย่างดี และขอฝากให้ครูที่ปรึกษาทุกคนช่วยเน้นย้ำให้นักเรียนในชั้นเรียนช่วยกันทำความสะอาดอย่างสม่ำเสมอและต่อเนื่องไปเรื่อยๆ เพื่อให้ทุกพื้นที่ของโรงเรียนสะอาดงามตาอยู่เสมอและขอบคุณครูที่กำกับ ดูแล เรื่องเขตพื้นที่ทำความสะอาดของตนเอง
         	๓.๒.๒ ขอความร่วมมือครูที่ปรึกษาทุกคนช่วยเน้นย้ำนักเรียนในชั้นเรียน เรื่องการทิ้งขยะใน
ถัง  โดยไม่ให้ทิ้งเศษใบไม้และเศษหญ้าลงในถัง  
๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	       	๓.๓.๑ การขอเบิกเงินชดเชยค่าพาหนะในการไปเยี่ยมบ้านนักเรียน โดยฝ่ายการเงินได้แจก
แบบกรอกรายละเอียดการเดินทาง และส่งได้ที่นายสมานชัย สุทา 
                                	๓.๓.๒ การขอดำเนินการกิจกรรมและโครงการต่างๆในปีงบประมาณ ๒๕๖๐ โดยครูที่ต้องการขอดำเนินการให้ส่งได้ถึงวันที่ ๑๕ สิงหาคม ๒๕๖๐ 
			๓.๓.๓ การขอดำเนินการกิจกรรมและโครงการต่างๆในปีงบประมาณ  ๒๕๖๑ ให้ส่งภายในวันที่ ๑๔ สิงหาคม ๒๕๖๐ ที่นางดาวัลย์ ภูวดล หัวหน้าฝ่ายงานแผนและงบประมาณ 
			๓.๓.๔ กองทุนลานทอง มีแนวปฏิบัติเกี่ยวกับการกู้ยืมเงินกองทุน ดังนี้ การคิดดอกเบี้ยเงินกู้ โดยคิดเป็นร้อยละ ๑ , การผิดนัดชำระ โดยให้เฉพาะข้าราชการครูเท่านั้นที่ค้ำประกัน เมื่อข้าราชการครูผิดนัดชำระจะถูกตัดสิทธิ์การกู้ยืมเงินกองทุนเป็นเวลา ๒ ปี และให้ผู้ค้ำประกันดำเนินการชำระแทน  สำหรับผู้ที่มีความประสงค์จะกู้ยืมเงินกองทุนให้เข้ามายื่นขอร้องขอกู้ได้ตั้งแต่เดือนสิงหาคม และจะเปิดให้กู้ยืมตั้งแต่เดือนกันยายน
๓.๓.๔ การอบรม TEPE Online ขอความร่วมมือครูผู้สอนทุกคนเข้าทดสอบหลักสูตรใน
ระบบอย่างน้อยภาคเรียนละ ๑ หลักสูตร และส่งเกียรติบัตรหลักสูตรที่เข้าร่วมอบรมที่นางสาวรัชนีกร พานชัย  
๓.๓.๕ การส่งเอกสารประเมินประสิทธิภาพและประสิทธิผล แจ้งครูทุกคนให้ส่งช่วง
กลางเดือนกันยายน โดยเอกสารที่จำเป็น ได้แก่ แผนการจัดการเรียนรู้ รายงานการวิจัยในชั้นเรียน บันทึกการนิเทศภายใน รายงานการพัฒนาคุณภาพของผู้เรียน และรายงานการปฏิบัติงานพิเศษ (จิตอาสา) 
๓.๓.๖ แจ้งตารางกิจกรรมที่เกี่ยวเนื่องกับการเกษียณอายุราชการของฝ่ายงานบุคคล ดังนี้ 
วันที่ ๗ – ๙ กันยายน ๒๕๖๐ กิจกรรมศึกษาดูงาน ณ จังหวัดเพชรบุรี , วันที่ ๒๑ กันยายน ๒๕๖๐ กิจกรรมสหวิทยาเขต ณ โรงเรียนนครไตรตรึงษ์ , วันที่ ๒๒ กันยายน ๒๕๖๐ กิจกรรมมุทิตาจิตในภาคเช้าของนักเรียน , วันที่         ๒๙ กันยายน ๒๕๖๐ กิจกรรมมุทิตาจิตในภาคค่ำของโรงเรียน 
๓.๓.๗ การเบิกค่าใช้จ่ายการไปราชการ กรณีไปอบรมหลักสูตร ให้ครูทุกคนดำเนินการตาม
ขั้นตอนในเว็บไซต์ เมื่อฝ่ายบุคคลและฝ่ายงานการเงินของเขตพื้นที่ฯ อนุมัติ ครูที่ได้รับการอนุมัติต้องปริ้นใบข้อมูลการอนุญาตและรายละเอียดการลงทะเบียน จำนวน ๒ ฉบับ ส่งให้ฝ่ายธุรการโรงเรียน เพื่อดำเนินการทำหนังสือขออนุญาตไปราชการไปยังเขตพื้นที่ฯ โดนเขตพื้นที่ฯ จะส่งหนังสือตอบรับกลับมา และให้ครูที่ได้รับหนังสือตอบรับจากเขตพื้นที่ฯ ส่งหนังสือตอบรับและแนบแบบการขอยืมเงินส่งไปยังเขตพื้นที่ฯ อีกครั้ง เพื่ออนุมัติค่าใช้จ่ายการไปราชการกรณีไปอบรมหลักสูตร สำหรับครูที่ได้รับหนังสือตอบรับจากเขตพื้นที่ฯ สามารถขอรับแบบการขอยืมเงินได้ที่นางภัณฑิรา โพธิ์แนม 
๓.๓.๘ แจ้งยอดเงินสมทบสร้างโรงอาหาร คงเหลือ ๑๐๒,๒๔๔.๕๐ บาท , เงินน้ำดื่ม คลว. 
คงเหลือ ๑๕๐,๓๒๓.๓๕ , เงินกองทุนลานทอง ๖๐,๐๗๐ บาท , เงินคูปอง ๑๖๙,๖๔๗.๐๕ บาท , เงินสวัสดิการ ๔๑,๑๔๑.๕๙ บาท
          ๓.๔ งานที่เกี่ยวข้องกับกลุ่มงานกิจการนักเรียน
	      ๓.๔.๑ ขอบคุณครูที่ปรึกษาทุกคนที่ส่งแบบประสานสัมพันธ์และแบบประเมิน SQD และขอ
ความร่วมมือครูที่ปรึกษาทุกคนดำเนินการเยี่ยมบ้านนักเรียนในชั้นให้ครบทุกคน และส่งแบบเยี่ยมบ้านที่หัวหน้าแต่ละระดับชั้น
	      ๓.๔.๒ การใช้ระบบตัดคะแนนนักเรียนที่มีพฤติกรรมไม่พึงประสงค์ นายไพทูลย์ เถาตะมะ และ
กลุ่มงานฝ่ายกิจการนักเรียนได้ดำเนินการจัดระบบเป็นที่เรียบร้อย ซึ่งมีวัตถุประสงค์เพื่อให้ข้อมูลการตัดคะแนนมีผลสะท้อนกลับไปยังนักเรียน ให้นักเรียนที่มีพฤติกรรมไม่พึงประสงค์เห็นสัดส่วนคะแนนของตนเองอย่างชัดเจน อีกทั้งยังทำให้ผู้ปกครองได้ทราบถึงพฤติกรรมของนักเรียนขณะอยู่โรงเรียนได้อีกด้วย ซึ่งระบบตัดคะแนนมีรายละเอียดดังนี้ การตัดคะแนนจะแบ่งออกเป็น ๒ ระดับชั้น คือ ระดับชั้นมัธยมศึกษาตอนต้นและปลาย โดยขอความร่วมมือครูผู้สอนทุกคน เมื่อพบเจอนักเรียนที่มีพฤติกรรมไม่พึงประสงค์ ให้แจ้งมายังกลุ่มงานฝ่ายกิจการนักเรียน เพื่อให้ดำเนินการตรวจสอบ ติดตาม และประเมินผลการตัดคะแนนตามระเบียบของโรงเรียนต่อไป ซึ่งระบบตัดคะแนนนักเรียนที่มีพฤติกรรมไม่พึงประสงค์ จะถูกนำมาใช้ในภาคเรียนที่ ๒/๒๕๖๐ 
      ๓.๔.๓ การเตรียมงานถวายพระพรเนื่องในวันเฉลิมพระชนมพรรษา สมเด็จพระนางเจ้า
สิริกิติ์ พระบรมราชินีนาถ (วันแม่แห่งชาติ) ในวันที่ ๑๑ สิงหาคม ๒๕๖๐ ได้มีการแบ่งกิจกรรมออกเป็น 2 ช่วง ดังนี้ กิจกรรมช่วงเช้าจะมีพิธีถวายพระพร ณ หอประชุมโรงเรียนคลองลานวิทยา โดยมอบหมายให้นายทัศวัฒน์ ซอแก้ว ในการจัดสถานที่ และกิจกรรมช่วงบ่าย จะมีการพัฒนาโรงเรียนคลองลานวิทยา เพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ 
      ๓.๔.๔ การแข่งขันกีฬาภายใน จัดขึ้นในวันที่ ๒๑ – ๒๕ สิงหาคม ๒๕๖๐ โดยมีรายละเอียด
 ดังนี้ วันที่ ๒๑ – ๒๓ สิงหาคม ๒๕๖๐ จะเป็นการแข่งขันนอกรอบ , วันที่ ๒๔ สิงหาคม ๒๕๖๐ จะเป็นพิธีเปิดการแข่งขันอย่างเป็นทางการ , วันที่ ๒๕ สิงหาคม ๒๕๖๐ จะเป็นพิธีปิดการแข่งขัน

ระเบียบวาระที่ ๔ เรื่องเสนอเพื่อพิจารณา
		๔.๑  การจัดกิจกรรม “ทำดีเพื่อแม่” Big cleaning day ร่วมพัฒนาโรงเรียน กิจกรรมนี้จะจัดขึ้นในวันที่ ๑๑ สิงหาคม ๒๕๖๐ ในช่วงบ่าย โดยกิจกรรมดังกล่าวจะขอความร่วมมือทั้งจากคณะครู เครือข่ายผู้ปกครอง ผู้ปกครองจิตอาสา และนักเรียนทุกคน ช่วยพัฒนาให้โรงเรียนสะอาด ซึ่งนางศิริลักษณ์ เลขะวัฒนะ และนางวันเพ็ญ ศรเลี่ยมทอง จะเป็นผู้รับผิดชอบในการจัดเขตพื้นที่ทำความสะอาดแล้วแจ้งครูที่ปรึกษาทุกคนให้ดำเนินการแจ้งนักเรียนในชั้นเรียนต่อไป ทั้งนี้จึงขอความร่วมมือให้คณะครูทุกคนร่วมกันเสนอความคิดเห็นในการจัดกิจกรรมวันแม่แห่งชาติและกิจกรรมทำดีเพื่อแม่ Big cleaning day ได้ข้อสรุปดังนี้ ช่วงเช้าในกิจกรรมวันแม่แห่งชาติ ให้คณะครูทุกคนแต่งกายด้วยชุดขาวปกติ และสำหรับครูที่ไม่มีชุดขาวปกติให้แต่งกายด้วยชุดสีฟ้า ส่วนช่วงบ่ายในกิจกรรมทำดีเพื่อแม่ Big cleaning day ให้คณะครูทุกคนแต่งกายด้วยชุดพละหรือชุดลำรองสุภาพ เพื่อให้สะดวกในการร่วมพัฒนาโรงเรียน
๔.๒  กิจกรรมกีฬาคณะสี ปีการศึกษา ๒๕๖๐ รายละเอียดการจัดและวางตัวบุคคลในการร่วม
กิจกรรมกีฬาคณะสี จะมีการประชุมก่อนจัดกิจกรรมและแจ้งให้ทราบต่อไป ทั้งนี้รายละเอียดและคำสั่งการเข้าร่วมในกิจกรรมของครูทุกคนสามารถดูได้ในกลุ่มไลน์ของโรงเรียน	 

ระเบียบวาระที่ ๕ เรื่องอื่นๆ
นายผจญ จันธิดา 		
กลุ่มพลิกโฉมสหกรณ์ฯ ขอความร่วมมือสมาชิกสหกรณ์ฯทุกคน ให้เข้าร่วมรณรงค์ลดดอกเบี้ยเงินกู้ 

